《次太保东湖公陈雷梦语》
明代·黄廷用

东望湖深总渺茫，那堪临老别情长。忽闻鸿雁蜚声远，复苦风霜入骨凉。

珥笔至今惭太史，疑珠原不愧穹苍。知心尚有陈雷在，一读新诗一断肠。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。